**Z á p i s n i c a**

**Vyhodnotenie ponuky na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov zo dňa 30. 07. 2025**

**Priebeh rokovania**

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, a to:

* **náves zn. Schmitz Cargobull, farba biela**

bola menovaná Opatrením prednostu Okresného úradu Trenčín JUDr. Petra Paráka č. OÚ-TN-OO-2025/005027-12 zo dňa 29. 07. 2025, v nasledovnom zložení:

* **predseda komisie: Ing. Ľubica Pilátová**
* **členovia: JUDr. Peter Filo**

**Ing. Jana Hôrková**

Dňa 28. 05. 2025 bola v registri ponúkaného majetku štátu, v časti ponuky pre správcov, zverejnená ponuka na prevod predmetného hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov s uvedením lehoty na doručenie ponúk. **Lehota začala plynúť dňa 29. 05. 2025 a uplynula dňa 09. 06. 2025**. Žiaden zo správcov majetku štátu na ponuku nereagoval. Ponukové konanie nebolo úspešné.

Dňa 07. 07. 2025 bola v registri ponúkaného majetku štátu, v časti osobitné ponukové konania, zverejnená ponuka na odplatný prevod predmetného hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov s uvedením lehoty na doručenie cenových ponúk. Záujem o ponúkaný majetok štátu bolo možné prejaviť len písomnou žiadosťou, včas doručenou správcovi. Ponuku bolo možné písomne zaslať v zalepenej obálke na adresu: Okresný úrad Trenčín, majetkovoprávny odbor, Hviezdoslavova 3, 911 01 Trenčín, s označením „NEOTVÁRAŤ“, v lehote **od 08. 07. 2025 do 29. 07. 2025.** Minimálna cena za ktorú sa ponúkal na predaj predmetný náves bola určená na sumu 1 600,- EUR. Cena návesu bola určená Oceňovacou komisiou Okresného úradu Trenčín dňa 30. 04. 2025.

Na zverejnenú ponuku Okresného úradu Trenčín boli v stanovenej lehote doručené nasledovné cenové ponuky:

* Ondrej Horňák, bytom Slanské Nové Mesto, cenová ponuka doručená dňa: 18. 07. 2025
* Daniel Krajčík, bytom Stráňavy, cenová ponuka doručená dňa: 29. 07. 2025

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, na svojom zasadnutí dňa 30. 07. 2025, za osobnej prítomnosti všetkých jej členov skonštatovala, že obálky otvárané predsedom komisie Ing. Ľubicou Pilátovou boli doručené v stanovenej lehote a pred otváraním boli zalepené. Cenové ponuky záujemcov boli nasledovné:

* Ondrej Horňák, cenová ponuka: 1 702,- EUR
* Daniel Krajčík, cenová ponuka: 2 201,- EUR

Na záver komisia skonštatovala, že Daniel Krajčíkponúkol za kúpu návesu zn. Schmitz Cargobull cenu, ktorá je vyššia ako minimálna cena, za ktorú sa ponúkal na predaj predmetný náves, a zároveň vyššia ako cena, ktorú ponúkol Ondrej Horňák. Tým splnil podmienky prevodu daného hnuteľného majetku štátu.

**Záver:**

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, odporúča JUDr. Petrovi Parákovi, prednostovi Okresného úradu Trenčín, **uzatvoriť** s**Danielom Krajčíkom, bytom Stráňavy,** kúpnu zmluvu, ktorej predmetom bude predaj návesu zn. Schmitz Cargobull, farba biela**,** za kúpnu cenu **2 201,- EUR, slovom dvetisícdvestojeden eur.**

Ing. Ľubica Pilátová, predseda komisie, v.r.

JUDr. Peter Filo, člen komisie, v.r.

Ing. Jana Hôrková, člen komisie, v.r.